CELEX: 32021D2321
Language: lv
Date: 2021-12-10 00:00:00
Title: Eiropas Centrālās bankas Lēmums (ES) 2021/2321 (2021. gada 10. decembris) par lēmumu deleģēšanu attiecībā uz Savienības ceļošanas atļauju izsniegšanu pieteikuma iesniedzējiem, kas ir Eiropas Centrālās bankas pakļautībā (ECB/2021/55)

29.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 467/1
               
            
         EIROPAS CENTRĀLĀS BANKAS LĒMUMS (ES) 2021/2321
         (2021. gada 10. decembris)
         par lēmumu deleģēšanu attiecībā uz Savienības ceļošanas atļauju izsniegšanu pieteikuma iesniedzējiem, kas ir Eiropas Centrālās bankas pakļautībā (ECB/2021/55)
         
         EIROPAS CENTRĀLĀS BANKAS PREZIDENTE,
         ņemot vērā Līgumu par Eiropas Savienības darbību,
         ņemot vērā Protokolu (Nr. 7) par privilēģijām un imunitāti Eiropas Savienībā un jo īpaši tā 6. pantu,
         tā kā:
         
                     (1)
                  
                  
                     Eiropas Centrālā banka (ECB) atļauj izdot Savienības ceļošanas atļaujas (laissez-passer) ECB darbiniekiem, ECB īstermiņa līgumdarbiniekiem un viņu ģimenes locekļiem. Dalībvalstīm Savienības ceļošanas atļauja būtu jāatzīst par derīgu ceļošanas dokumentu.
                  
               
                     (2)
                  
                  
                     Tā kā pilnvaras izdot Savienības ceļošanas atļaujas piešķirtas Savienības iestāžu vadītājiem, tas nozīmē, ka ECB gadījumā šādas pilnvaras ir ECB prezidentam.
                  
               
                     (3)
                  
                  
                     Ar Padomes Regulu (ES) Nr. 1417/2013 (1) izveidota vienota forma Savienības ceļošanas atļaujas izsniegšanai. Kopš 2015. gada Savienības ceļošanas atļaujas izsniedz kā e-ceļošanas dokumentus, ievērojot centralizētu procedūru un Komisijai darbojoties kā centrālajam punktam citām Savienības iestādēm atbilstoši pakalpojumu līmeņa nolīgumiem, ar ko īsteno Savienības ceļošanas atļauju shēmu.
                  
               
                     (4)
                  
                  
                     Ņemot vērā lūgumu skaitu, ar ko lūdz izdot Savienības ceļošanas atļaujas ECB darbiniekiem, ECB īstermiņa līgumdarbiniekiem un viņu ģimenes locekļiem, pilnvaras izdot ceļošanas atļaujas būtu jādeleģē Atbalsta funkciju vadītājam, nosakot iespēju tās pastarpināti deleģēt ECB operatīvajam līmenim,
                  
               IR PIEŅĒMUSI ŠO LĒMUMU.
         
            1. pants
            Definīcijas
            Šajā lēmumā piemēro šādas definīcijas:
            
                        1)
                     
                     
                        “Savienības ceļošanas atļauja“ ir drošs ceļošanas dokuments, kā noteikts Protokola (Nr. 7) par privilēģijām un imunitāti Eiropas Savienībā 6. pantā;
                     
                  
                        2)
                     
                     
                        “ECB pieteikuma iesniedzējs” ir: a) ECB darbinieks, kā noteikts Nodarbināšanas kārtības 1. pantā; b) ECB īstermiņa līgumdarbinieks, kā noteikts Īstermiņa nodarbināšanas kārtības 1. pantā; un c) šāda darbinieka vai īstermiņa līgumdarbinieka ģimenes loceklis.
                     
                  
         
            2. pants
            Deleģēšana un pastarpināta deleģēšana
            
               1.   Ar šo prezidents deleģē Atbalsta funkciju vadītājam pilnvaras izdot Savienības ceļošanas atļaujas ECB pieteikumu iesniedzējiem.
            
            
               2.   Ar šo prezidents pilnvaro Atbalsta funkciju vadītāju pastarpināti deleģēt Korporatīvo pakalpojumu ģenerāldirektoram un, ja tas nav pieejams, Administrācijas direktoram pilnvaras izdot Savienības ceļošanas atļaujas ECB pieteikumu iesniedzējiem.
            
            
               3.   Lēmumu par Savienības ceļošanas atļaujas izdošanu ECB pieteikuma iesniedzējam, pamatojoties uz deleģētām vai pastarpināti deleģētām pilnvarām, pieņem tikai tad, ja izpildīti 3. pantā noteiktie kritēriji.
            
            
               4.   Korporatīvo pakalpojumu ģenerāldirektorāts katru gadu informē prezidentu par lēmumiem, kas pieņemti, pamatojoties uz šajā pantā noteikto deleģējumu.
            
         
         
            3. pants
            Kritēriji Savienības ceļošanas atļauju lēmumu pieņemšanai, pamatojoties uz deleģētām vai pastarpināti deleģētām pilnvarām
            
               1.   Lēmumu par Savienības ceļošanas atļaujas izsniegšanu ECB pieteikuma iesniedzējam, pamatojoties uz deleģētām vai pastarpināti deleģētām pilnvarām, pieņem tikai tad, ja Savienības ceļošanas atļaujas izsniegšana ir pamatota kā tāda, kas ir dienesta interesēs darbības nodrošināšanas iemeslu dēļ, jo īpaši biežu darba braucienu, regulāras darbavietas ārpus Frankfurtes pie Mainas vai ārējās mobilitātes dēļ.
            
            
               2.   Savienības ceļošanas atļaujas izsniegšana ECB darbinieka vai ECB īstermiņa līgumdarbinieka ģimenes loceklim iespējama tikai ārkārtas apstākļos un tikai tad, ja tas ir Savienības interesēs. Ilgtermiņa uzturēšanās ārpus Savienības gadījumā, tostarp ilgtermiņa norīkojuma gadījumā, Savienības ceļošanas atļauju piešķir tikai drošai un pareizai dienesta norisei, ja to pamato ārkārtas apstākļi un neiespējamība izmantot valsts pases vai ceļošanas dokumentus, jo īpaši, ja tas vajadzīgs, lai ceļotu un pienācīgi sniegtu informāciju, un dzīvotu trešā valstī. Ģimenes locekļa Savienības ceļošanas atļaujas derīguma termiņš nekad nepārsniedz darbinieka vai īstermiņa līgumdarbinieka Savienības ceļošanas atļaujas derīguma termiņu.
            
         
         
            4. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2021. gada 10. decembrī
            
               
                  ECB prezidente
               
               Christine LAGARDE
            
         
         
            (1)  Padomes Regula (ES) Nr. 1417/2013 (2013. gada 17. decembris), ar ko nosaka formu ceļošanas atļaujām, kuras izdod Eiropas Savienība (OV L 353, 28.12.2013., 26. lpp.).